Mokinių ir jų tėvų (kitų įstatyminių atstovų)

asmens duomenų tvarkymo tvarkos

2 priedas

**SUTIKIMAS PROGIMNAZIJOS MOKINIO TĖVAMS DĖL ASMENS DUOMENŲ TVARKYMO**

20\_\_\_-\_\_\_\_-\_\_\_\_, Varėna

**PAREIŠKIU IR SUTINKU**, kad Varėnos "Ryto" progimnazija (toliau – Progimnazija), juridinio asmens kodas 190108941, Progimnazijos bendruomenės ir visuomenės informavimo apie Progimnazijos veiklą ir bendruomenės pasiekimus tikslu tvarkytų mano vaiko/globotinio (toliau – Mokinys) ............................................................................ (vaiko, globotinio vardas, pavardė) asmens duomenis.

Savo SUTIKIMĄ arba NESUTIKIMĄ pažymėsiu savo parašu:

|  |  |  |
| --- | --- | --- |
|  | Sutinku | Nesutinku |
| **Mokinio fotografavimas Progimnazijos veiklos viešinimo tikslais grupinėse ir individualiose nuotraukose Progimnazijos teritorijoje** |  |  |
| **Mokinio fotografavimas, filmavimas Progimnazijos veiklos viešinimo tikslais sporto, kultūros ir kituose viešuosiuose renginiuose už Progimnazijos teritorijos ribų** |  |  |
| **Mokinio nuotraukų, vaizdo medžiagos, nurodant Mokinio vardą, pavardę, klasę, skelbimas Progimnazijos patalpose esančiuose informaciniuose stenduose, televizijos ekranuose** |  |  |
|  **Mokinio nuotraukų ir vaizdo medžiagos, nurodant Mokinio vardą, pavardę, klasę, skelbimas Progimnazijos interneto puslapyje** |  |  |
| **Mokinio nuotraukų ir vaizdo medžiagos, nurodant Mokinio vardą, pavardę, klasę, skelbimas Progimnazijos socialinio tinklo Facebook paskyroje** |  |  |
| **Mokinio nuotraukų, vaizdo medžiagos skelbimas, apie Mokinio dalyvavimą konkursuose, olimpiadose, sporto ir kitokiose varžybose, nurodant Mokinio vardą, pavardę, klasę, pasiekimo rezultatus, Progimnazijos leidiniuose, spaudoje, Progimnazijos interneto puslapyje, Facebook paskyroje** |  |  |

Man yra žinoma, kad įstatymų nustatyta tvarka aš turiu teisę gauti informaciją apie asmens duomenų tvarkymą, susipažinti su savo duomenimis, reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis (teisė ištaisyti), tam tikrais atvejais, savo duomenis sunaikinti (teisė „būti pamirštam“), tam tikrais atvejais nesutikti, kad būtų tvarkomi mano asmens duomenys, tam tikrais atvejais, reikalauti, kad asmens duomenų valdytojas apribotų asmens duomenų tvarkymą (teisė apriboti), turiu teisė į duomenų perkeliamumą.

Esu informuotas (-a), kad:

* turiu teisę atšaukti čia duotą sutikimą bet kuriuo metu;
* turiu teisę apskųsti Progimnazijos veiksmus (neveikimą) Valstybinei duomenų apsaugos inspekcijai;
* sutikimas galioja 3 kalendorinius metus po Progimnazijos lankymo pabaigos arba iki sutikimo atšaukimo dienos;
* sutikimas saugomas Progimnazijoje, popierinėje formoje – mokinio byloje.

 .............................................................................................

 Mokinio, globotinio mamos / tėčio (kitų įstatyminių atstovų) vardas, pavardė, parašas)

Mokinių ir jų tėvų (kitų įstatyminių atstovų)

asmens duomenų tvarkymo tvarkos

3 priedas

**PRANEŠIMAS MOKINIŲ TĖVAMS (KITIEMS ĮSTATYMINIAMS ATSTOVAMS) APIE ASMENS DUOMENŲ TVARKYMĄ**

Čia pateikiame informaciją apie tai, kokius Jūsų ir Jūsų vaiko, kaip Varėnos "Ryto" progimnazijos (toliau – Progimnazija) mokinio asmens duomenis Progimnazija tvarko ar gali tvarkyti, kam juos perduoda ir kiek laiko saugo. Taip pat čia rasite informacijos apie Jūsų teises, susijusias su asmens duomenimis.

Kokiais tikslais ir kokiais pagrindais remiantis tvarkome Jūsų asmens duomenis?

Jūsų ir Jūsų vaiko asmens duomenys yra renkami ir tvarkomi siekiant vykdyti sudarytą tarpusavio sutartį (BDAR\* 6 str. 1 d. (b) punktas); siekiant vykdyti visus privalomus teisės aktų reikalavimus (BDAR 6 str. 1 d. (c) punktas) ir Jūsų sutikimo pagrindu (BDAR\* 6 str. 1 d. a punktas).

\* BDAR – Bendrasis duomenų apsaugos reglamentas (ES) 2016/679.

Kokie Jūsų ir Jūsų vaiko asmens duomenys tvarkomi?

|  |  |
| --- | --- |
| Tėvų (globėjų, rūpintojų) | Vardas, pavardė, faktinė gyvenamoji vieta, telefono numeris, elektroninio pašto adresas, banko sąskaita kompensacijai už važiavimo išlaidas pervesti, banko pavadinimas, darbovietė (jeigu reikia). |
| Mokinių | Vardas, pavardė, asmens kodas, deklaruotos ir faktinės gyvenamosios vietos adresas, gimimo data, telefono numeris, lytis, pilietybė. Mirties duomenys (jeigu yra).Mokytis į Progimnazija atvykimo/išvykimo duomenys, bendri duomenys apie mokslą, gimtoji kalba, kalba, kuria mokosi, kalbos, kurių mokosi, mokymosi forma, ugdymo programa, pažymėjimai. Valstybės ir mokyklos, kuriose įgytas išsilavinimas, baigimo data, baigta visa švietimo programa ar jos dalis). Dalykai ir jų vertinimai, dalykų kursai (jei yra), jų apimtis valandomis, perkėlimo į aukštesnę klasę, palikimo kartoti klasės kursą informacija. NMPP vertinimai, dalykų programų apimtys valandomis, dalyvavimo renginiuose, konkursuose pavadinimai, datos. Asmens nurodytas našlaičio tipas (jei nurodyta, pateikti dokumentai). Leidimo gyventi Lietuvoje numeris, išdavimo data, pilietybė, šalis iš kurios atvyko, atvykimo priežastis (mokytis, gyventi), jeigu asmuo užsienietis. Informacija apie lankomumą, vėlavimą, praleistų pamokų pateisinimo priežastis. Informacija apie skirtą maitinimą (pusryčiai, pietūs), nuo kada skirta. Nesimokančių vaikų (iki 16 m.) vardas, pavardė, asmens kodas, lytis, deklaruotos ir faktinės gyvenamosios vietos adresas, klasė, kurioje mokosi, tačiau jos nelanko, praleistų pamokų per mėnesį skaičius ir priežastys, pokalbių duomenys: datos, Progimnazijos atstovų vardas, pavardė, pareigos, pokalbio dalyviai.***Y******patingi mokinio asmens duomenys*** – mokymosi sutrikimai, duomenys apie sveikatą, praleistas pamokas ir praleidimų priežastis, praleistas pamokas pateisinantys dokumentai, atleidimai nuo kūno kultūros. Specialiųjų ugdymo poreikių grupė (-ės) ir specialiųjų ugdymo ir poreikių lygis (jeigu asmuo nurodė ir pateikė tai įrodančius dokumentus), užsienio kalbos, mokymas namie dėl ligos ar patologinės būklės (dalykai, valandų skaičius per savaitę). Patirtos fizinės traumos ugdymo proceso metu, data (jeigu patyrė).Gali būti renkami kiti duomenys, reikalingi teisės aktuose nustatytų pareigų tinkamam vykdymui. |
| Vaizdo duomenys | Atvaizdas |
| Kiti duomenys | Mokymo sutarties sudarymo data, numeris, mokinio bylos numeris. |

Kas gali peržiūrėti Jūsų informaciją?

Jūsų asmens duomenys gali būti teikiami valstybės ir savivaldybių institucijoms ir įstaigoms teisės aktuose nustatytų funkcijų įgyvendinimui, esant Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) nustatytiems asmens duomenų teisėto tvarkymo kriterijams ir šio reglamento nustatyta tvarka.

Tvarkydami Jūsų duomenis taikome reikiamas saugumo priemones, kad išsaugotume duomenų konfidencialumą. To reikalaujame ir iš mūsų paslaugų teikėjų, kurie asmens duomenis tvarko mūsų vardu.

Kiek laiko ir kur saugome Jūsų informaciją?

Duomenys tvarkomi ne ilgiau nei to reikalauja duomenų tvarkymo tikslai ir saugomi ne ilgesnį laikotarpį, koks nustatytas Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“ ir kituose teisės aktuose. Šis terminas gali būti pratęstas tik teisės aktuose nustatytais pagrindais ir (ar) kompetentingos institucijos nurodymu

Kokias teises kaip duomenų subjektas turite?

Jūs turite teisę:

* reikalauti susipažinti su savo asmens duomenimis;
* reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis;
* tam tikrais atvejais, reikalauti ištrinti asmens duomenis („teisė būti pamirštam“);
* tam tikrais atvejais, nesutikti, kad būtų tvarkomi asmens duomenys;
* tam tikrais atvejais, reikalauti, kad asmens duomenų valdytojas apribotų asmens duomenų tvarkymą;
* į duomenų perkeliamumą.

***Atkreipiame dėmesį, kad duomenų subjektų teisės nėra absoliučios ir gali būti ribojamos BDAR nustatytais pagrindais.***

Kaip galite susipažinti su savo duomenimis?

Susisiekę su mumis elektroninio pašto adresu: ryto.mokykla@varena.lt.

Su progimnazijos duomenų apsaugos pareigūnu galite susisiekti el. paštu: asmensduomenys@sdg.lt.

Kur kreiptis dėl teisių pažeidimo?

Jei manote, kad Jūsų teisės į privatumą buvo pažeistos, galite pateikti skundą Valstybinei duomenų apsaugos inspekcijai, L. Sapiegos g. 17 (II aukštas), 10312 Vilnius, tel. (8 5) 271 2804, 279 1445, el. paštas ada@ada.lt.

Pasirašymas, patvirtinu, kad Pranešimą perskaičiau.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parašas, vardas, pavardė mokinio tėvų (kitų įstatyminių atstovų)